Kaapstad-fietstoer: Hier is die wennersKimberley Le Court de Billot. Foto: ANA. Nolan Hoffman en Kimberley le Court de Billot het Sondag onderskeidelik die mans- en vroue-afdeling in vanjaar se Kaapstad-fietstoer (in die verlede bekend as die Cape Argus-fietstoer) gewen. Dié sege is Hoffman se derde fietstoer-titel. Hoffman se wentyd was (nie-amptelik) 2:37:30 terwyl Le Court de Billot die wedren in 02:11:50 voltooi het. Sam Gaze was tweede en Reynard Butler derde in die mansafdeling en Vera Adrian was tweede en Maroesjka Matthee derde in die afdeling vir vroue. Dié wenners was deel van duisende hoopvolle fietsryers wat vroegoggend byeengekom het by die nuwe wegspringplek op die Parade. Die wedren wat fietsryers wêreldwyd lok is verlede jaar gekanselleer weens stormsterk windtoestande. Nagenoeg 35 000 fietsryers sou aan dié byeenkoms deelgeneem het. In 2015 is die roete van 109 km na 47 km verkort weens die impak van brande aan die suide van die Skiereiland.